laion/Wikipedia-Exotic huggingface dataset:
קרום בתולים

קרום הבתולים הוא קרום רירי אשר מקיף את פתח הנרתיק. לרוב פתח זה אינו מכסה את פתח הנרתיק. משנת 2022 יש המעדיפים את השם "שער הנרתיק" לקרום זה. קרום זה קיים אצל נקבות האדם, ואצל מגוון בעלי חיים, בהם קוף, חתול, כלב, סוס, חולדה, פיל, צפרדע, צבי, אנטילופה, סנאי, ואף בציפורים ובדגים מסוימים. קרום הבתולים נוצר בחודש החמישי להתפתחות העוברית. במהלכו הנרתיק, אשר נוצר משני מבנים עובריים אשר אינם חלולים בתחילה (sinovaginal bulbs), עובר תיעול. בסוף תהליך התיעול נשאר קרום הבתולים בפתח הנרתיק כשריד לרקמת תאים אשר מילאה את חלל הנרתיק. במהלך תקופת ההתבגרות המינית, הפרשת הורמון אסטרוגן גורמת בדרך כלל לקרום הבתולים לשנות את צורתו ולהיות אלסטי יותר. לקרום אין שימוש אנטומי או תפקודי ובדרך כלל יפערו בו פתחים קטנים או פתח אחד גדול זמן קצר לפני הלידה[דרוש מקור] או במהלך השנים טרם קבלת וסת. בחברות מסורתיות ואחרות יש לו חשיבות תרבותית, חברתית. צורתו האופיינית של קרום הבתולים היא כשל סהר. בקרום בתולים תקין יש חורים שמאפשרים מעבר נוזלי הוסת. מקרים שבהם קרום הבתולים אינו חדיר יתגלו עם קבלת הווסת, כאשר נוזלי הווסת אינם מתנקזים. אם הקרום אינו נפתח מאליו גינקולוג יבצע ניתוח בשם הימנוטומיה לפתיחת הקרום. ניתוח כזה עשוי להיות נחוץ גם במקרים בהם קרום עבה או קשיח במיוחד מפריע לקיום יחסי מין. קרום הבתולים עשוי להקרע מסיבות שונות: קיום יחסי מין, החדרת טמפון או גביעונית לנרתיק ולעיתים אף ממאמץ יתר. לאחר קריעת הקרום נשארות שאריות עור קטנות שאינן נעלמות עם הזמן. עם זאת, יש נשים שנולדות ללא קרום בתולים, וכן יש נשים בעלות קרום בתולים דק שנקרע בקלות וכמעט ללא דימום (תסמונת מאייר-רוקיטנסקי). קרום הבתולים יכול גם להישאר שלם לאחר חדירה ואינו מונע מעבר זרע לרחם[דרוש מקור]. אישה החפצה בכך יכולה לעבור ניתוח לאיחוי קרום הבתולים כלומר תפירת שולי הקרום לשם שחזורו. מגזין הטכניון, לראשונה: פוענח מנגנון יצירת קרום הבתולין, באתר ynet, 7 במאי 2007 מאיה איטקין, תפקידו של קרום הבתולין, באתר ד"ר יאנג שלומית לסקי, תתפלאי, קרום הבתולים ממש לא נעלם, באתר ynet, 17 ביולי 2008 צוות מגזין גלויה, החשש מהלא נודע: מידע נהיר וגלוי על קרום הבתולין, במגזין גלויה ליאור שחר, המונח "קרום הבתולים" מטעה ופוגעני, וצריך להחליף אותו, באתר הארץ, 4 בינואר 2022; טליה מרים גולן, המעבר מ"קרום הבתולין" ל"שער הנרתיק" הוא מרד בפטריארכיה, באתר פוליטיקלי קוראת, ‏17 בפברואר 2022 SHEELA L. LAHOTI, M.D., NATALIE MCCLAIN, R.N., M.S.N., C.P.N.P., REBECCA GIRARDET, M.D., MARGARET MCNEESE, M.D., AND KIM CHEUNG, M.D., Evaluating the Child for Sexual Abuse הבהרה: המידע בוויקיפדיה נועד להעשרה בלבד ואינו מהווה ייעוץ רפואי.
האלפבית הסטנדרטי של לפסיוס

האלפבית הסטנדרטי של לפסיוס הוא אלפבית שפיתח קארל ריכרד לפסיוס לשם כתיבת שפות אפריקאיות. האלפבית פורסם לראשונה ב־1855, ועודכן משמעותית בשנת 1863, עם אפשרות לכתיבת שפות נוספות. האלפבית היה מקיף, אולם השימוש בו היה מועט עקב העובדה שהכיל סימנים דיאקריטיים מרובים, ולכן היה קשה לקריאה, לכתיבה ולהדפסה באותה תקופה. האלפבית של אפריקה אלפבית הייחוס של שפות אפריקה האלפבית הפאן-ניגרי מדיה וקבצים בנושא האלפבית הסטנדרטי של לפסיוס בוויקישיתוף ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
האלפבית של אפריקה

האלפבית של אפריקה פותח בשנת 1928 בידי דידריך הרמן וסטרמן יחד עם קבוצה של חוקרים במכון הבינלאומי לשפה ותרבות אפריקאיות בלונדון. מטרת האלפבית הייתה לאפשר את כתיבת כל השפות האפריקאיות לצרכים מעשיים ומדעיים ללא סימנים דיאקריטיים. הוא מבוסס על האלפבית הפונטי הבינלאומי עם שינויים קלים, כמו j ו y שבשונה ממנו מסמלות את העיצורים כמו שמסמלות בשפה האנגלית. אלפבית זה השפיע על התפתחות אורתוגרפיות של שפות אפריקאיות רבות, ולאחר דיונים בנוגע להרמוניזציה של מערכות הכתב, הוביל למעבר לאלפבית הייחוס של שפות אפריקה. האלפבית הסטנדרטי של לפסיוס האלפבית הפאן-ניגרי ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
האלפבית הפאן-ניגרי

האלפבית הפאן-ניגרי הוא אלפבית מבוסס-לטינית שתוקנן בידי המרכז הלאומי לשפות של ניגריה בשנות ה־80. האלפבית יועד לכתיבת כל השפות המדוברות בניגריה ללא שימוש בדיגרפים. בניגריה מדוברות כמה מאות שפות שונות, והאלפביתים מבוססי הלטינית השונים שבהם השתמשו כדי להעביר אל הכתב שפות אלו עיכבו את השימוש היעיל במכונות כתיבה ומכשירים דומים. בשנות ה־80 לקח על עצמו המרכז הלאומי לשפות את המשימה לפתח אלפבית יחיד שיוכל לשמש לכתיבת כל השפות המדוברות במדינה. כנקודת ההתחלה של העבודה נלקח מודל שהוצע בידי הבלשנית קיי ויליאמסון ב־1981, והגרסה הסופית וגופן ההתייחסות פותחו בידי הטיפוגרף הרמן זאפף ב־1985. באלפבית הפאן-ניגרי 33 אותיות: באלפבית הפאן-ניגרי נעשה שימוש בסימנים דיאקריטיים לציון טונים: ( ´ ) סימן הטעמה ראשית (acute accent) - מסמן טון גבוה (high) ( ` ) סימן הטעמה משנית (grave accent) - מסמן טון נמוך (low) ( ^ ) גג (circumflex) - מסמן טון נופל (falling) בשפות בהן קיים טון אמצעי (mid) הוא איננו מצוין בכתב. פרישת המקשים הבאה למכונות כתיבה עוצבה בידי חברת אוליבטי עבור המרכז הלאומי לשפות: אלפבית הייחוס של שפות אפריקה האלפבית של אפריקה האלפבית הסטנדרטי של לפסיוס מדיה וקבצים בנושא האלפבית הפאן-ניגרי בוויקישיתוף ערך זה הוא קצרמר בנושא בלשנות ובנושא ניגריה. אתם מוזמנים לתרום לוויקיפדיה ולהרחיב אותו.
כלל הזהב של פרמי

כלל הזהב של פרמי הוא כלל בפיזיקה קוונטית, המאפשר לחשב את קצב המעבר, או את הסתברות המעבר ליחידת זמן, מרמת אנרגיה אחת של מערכת קוונטית לרצף של מצבי אנרגיה, על ידי הפרעה התלויה בזמן. הכלל קובע כי עבור מערכת הנמצאת במצב עצמי | i ⟩ {\displaystyle |i\rangle } של המילטוניאן   H 0 {\displaystyle \ H_{0}} , עם הפרעה   H ′ {\displaystyle \ H'} , קצב שינוי ההסתברות למעבר למצב | f ⟩ {\displaystyle |f\rangle } , בסדר ראשון של ההפרעה, לפי תורת ההפרעות, נתון על ידי T i → f = 2 π ℏ | ⟨ f | H ′ | i ⟩ | 2 ρ ( E f ) {\displaystyle T_{i\rightarrow f}={\frac {2\pi }{\hbar }}\left|\langle f|H'|i\rangle \right|^{2}\rho (E_{f})} . כאן   ρ {\displaystyle \ \rho } היא צפיפות המצבים, ו- ⟨ f | H ′ | i ⟩ {\displaystyle \langle f|H'|i\rangle } הוא איבר המטריצה של ההפרעה המקשר בין המצב ההתחלתי לסופי. במקרה של הפרעה שאינה תלויה בזמן, המערכת עוברת למצב באותה רמת אנרגיה כמו זו של המצב ההתחלתי. אם ההפרעה היא גלית בתדירות   ω {\displaystyle \ \omega } , המערכת תעבור למצב בעל אנרגיה שונה ב-   ℏ ω {\displaystyle \ \hbar \omega } מהמצב ההתחלתי. הכלל אמנם קרוי על שם אנריקו פרמי, אבל את רוב פיתוחו ביצע פול דיראק, אשר ניסח משוואה כמעט זהה. היא בכל זאת, נקראת על שם פרמי כיוון שהוא זה שטבע את שמה, כשקרא לה "כלל הזהב השני", כיוון שהייתה כה שימושית. עוד על כלל הזהב של פרמי (באנגלית) פיתוח באמצעות תורת הפרעות תלויה בזמן (באנגלית)
חלבון מגיב C

חלבון מגיב C‏ (C-reactive protein או בקיצור CRP) הוא חלבון ממשפחת הפנטרקסינים, המיוצר בכבד ונמצא בפלזמת הדם. סבורים שהחלבון מסייע למערכת המשלים בהיצמדות לתאים זרים ופגועים ובתגובת מערכת החיסון למחלה. בשלב חריף של דלקת, תאי דלקת שונים משחררים ציטוקינים (כגון IL-1, IL-6 ו TNF-α), שבהגיעם לכבד הם מגרים את תאיו לייצר חלבונים מגיבים שונים, ביניהם חלבון מגיב C. ערכי חלבון מגיב C בבדיקת דם עולים בצורה משמעותית שעות ספורות לאחר התחלת דלקת ולכן משמשים כאינדיקטור לקיומם של מצבי דלקת שונים. מעקב אחרי ערכי החלבון מאפשר זיהוי של התקדמות מחלה או של יעילות הטיפול בה. בדיקת CRP נעשית למעשה כבדיקת דם כימית. הערכים הנורמליים של CRP בדם הם ערכים אשר נמוכים מ3mg/L. ערכים גבוהים בבדיקת CRP לא מאפשרים זיהוי מחלה ספציפית אלא משמשים כמדד כללי לנוכחות דלקת. במקרים מסוימים מסייעת הבדיקה להבחנה בין מחלה הנגרמת על ידי נגיף למחלה הנגרמת על ידי חיידק, וכך מסייעת בהחלטה על נחיצות טיפול אנטיביוטי. שקיעת דם שיטות חלבונים ג'יין ברודי, אויב יותר נוח, באתר הארץ, 25 בינואר 2009 פרופ' שלמה ברלינר, החלבון שמסמן סכנה, באתר הארץ, 25 בינואר 2009 GRCh38: Ensembl גרסה 89: ENSG00000132693 - Ensembl, מאי 2017 GRCm38: Ensembl גרסה 89: ENSMUSG00000037942 - Ensembl, מאי 2017 "Human PubMed Reference:". "Mouse PubMed Reference:". אלון נבט, חבצלת ירדן-בילבסקי, שי אשכנזי, גילת לבני, C-Reactive protein levels in children with primary herpetic gingivostomatitis., Isr Med Assoc J. 2014 Nov;16(11):700-2.
Sticky Fingers

Sticky Fingers הוא אלבום של להקת הרוק הבריטית הרולינג סטונז שיצא לאור ב-1971. באלבום יש 10 שירים ובכל שיר מנגנים חברי הלהקה ונגן נוסף אחר. האלבום כולל ארבעה להיטים, כאשר שניים מתוכם (Wild Horses ו-Brown Sugar) נחשבים כמוצלחים בדיסק. Brown Sugar ו-Wild Horses יצאו כסינגלים והבי סיידים שלהם הם Bitch, שגם הצליח מאוד ו-Sway. חלק משירי האלבום מלווים בעיבוד תזמורתי שבוצע על ידי המוזיקאי פול בקמסטר, ומקנים לשירים נופך המייחד אותם משאר שירי הלהקה במשך כל הקריירה שלה. האלבום נחשב לאחד מארבעת האלבומים הטובים ביותר של הלהקה מבחינה אומנותית, לצד Beggars Banquet, Let It Bleed ו-Exile on Main Street. האלבום קיבל שלושה אלבומי פלטינה, יותר מכל אלבום אחר שיצא לפניו של הלהקה, אפילו יותר מ-Let It Bleed ו-Exile On Main Street. הוא שהה במשך 26 שבועות במקום הראשון במצעד הסינגלים הרשמי של בריטניה ו-62 שבועות במצעד האמריקאי, יותר משנה. ב-1971 שהה במקום הראשון במצעד בילבורד, אך בשנים שחזר לשם (1972, 1978, 1980 ו-1981) שהה רק במקומות קטנים ממאה. מגזין הרולינג סטון דירג את האלבום במקום ה-64 ברשימת 500 האלבומים הגדולים בכל הזמנים. המגזין Q דירג את האלבום במקום 12 ב-100 האלבומים הבריטיים הטובים ביותר מעולם. האלבום הגיע למקום ה-46 בסקר האלבום הטוב ביותר שערכה רשת הטלוויזיה VH1. עטיפת האלבום המקורית כללה רוכסן אמיתי ועוצבה על ידי אמן הפופ אנדי וורהול. מילים ולחן של כל השירים על ידי קית' ריצ'רדס ומיק ג'אגר, אלא אם צוין אחרת. Brown Sugar Sway Wild Horses Can't You Hear Me Knocking You Gotta Move (מילים: גריי דייוויס, לחן: "מיסיסיפי" פרד מקדואל) Bitch I Got The Blues Sister Morphine (מילים: מריאן פיית'פול) Dead Flowers Moonlight Mile מייק ג'אגר - שירה, גיטרה, כלי הקשה קית ריצ'רדס - שירה, גיטרות מייק טיילור - גיטרות צ'ארלי ווטס - תופים ביל ווייאהם - בס, פסנתר חשמלי פול בקמסטר - עיבודים תזמורתיים מידע על האלבום Sticky Fingers באתר MusicBrainz מידע על האלבום Sticky Fingers באתר AllMusic האלבום Sticky Fingers באתר Discogs האלבום Sticky Fingers באתר ספוטיפיי
מרגע לרגע

"מרגע לרגע" הוא שם האלבום השלישי של הזמרת מיקה קרני (לא כולל "עולם אחר"). האלבום יצא לחנויות ב-2002 בחברת התקליטים הליקון. קרני הוציאה את הסינגלים "רחמים", ואחריו את "טרף קל", "סיפור אהבה" ו"מרגע לרגע", שיר הנושא. גם השירים: "יוקוזונה", "בוקרא" ו"יושבת" יצאו לרדיו כסינגלים. שישה משירי האלבום נכתבו על ידי קרני ואביבית רווח. פתיחה (1:25) רחמים (3:14) יוקוזונה (3:40) אושר (2:29) השיר הזה (3:06) לאהובתי (3:07) יושבת (2:34) סיפור אהבה (2:50) כמה פשוט (3:30) טרף קל (3:00) בוקרא (2:36) מרגע לרגע (3:11) רגעים (4:05) מידע על האלבום מרגע לרגע באתר MusicBrainz ערך זה הוא קצרמר בנושא אלבומים. אתם מוזמנים לתרום לוויקיפדיה ולהרחיב אותו.
דבורה

האם התכוונתם ל... דבורים – קבוצת חרקים הניזונים מצוף ואבקת פרחים דבורת הדבש – מין של דבורה המייצר דבש ובוית על ידי האדם דבורה הנביאה – דמות מקראית שירת דבורה – שירת דבורה הנביאה וברק בן אבינעם בעקבות ניצחון ישראל על הכנענים דבורה (מינקת רבקה) – דמות מקראית דבורה (כלי שיט) – סדרת ספינות סיור קלות המשמשות בחיל הים הישראלי דבורה (מושב) – מושב בחבל תענך כפר דבורה – יישוב יהודי מתקופת התלמוד שחורבותיו נמצאו ברמת הגולן נחל דבורה - נחל ברמת הגולן המוכר יותר כנחל גילבון הר דבורה – הר בהרי נצרת מלון דבורה – בית מלון ותיק בתל אביב נשים ששמן הפרטי הוא דבורה
עץ B Plus

במדעי המחשב, עץ +B הוא מבנה נתונים שמאפשר שמירת מידע ממוין בצורה המאפשרת גישה מהירה ויעילה אליו (סיבוכיות לוגריתמית לחיפוש, הוספה ומחיקה). הוא בנוי בתור עץ חיפוש שבו המידע כולו נשמר בעלים, והתכונה המאפיינת אותו היא כי כל צומת בעץ מכיל מספר רב יחסית של אינדקסים המשמשים להכוונה, מה שיוצר עץ רחב וקצר. תכונה זו הופכת את העץ ליעיל במקרים בהם הוא גדול מכדי שיאוחסן כולו בזיכרון הראשי - כך ביצוע חיפוש בעץ דורש מספר נמוך יחסית של גישות לזיכרון המשני. עץ +B, כמו גם עץ B, מיועד לעבודה יעילה במערכות שקוראות וכותבות בלוקים גדולים של מידע. השימוש בו שכיח במסדי נתונים ומערכות קבצים, כדוגמת NTFS. כל עץ +B מאופיין על ידי דרגה, שמתארת עד כמה הוא רחב. עץ +B מדרגה n {\displaystyle n} מוגדר כעץ המקיים את התכונות הבאות: כל הערכים נמצאים בעלים, וכל העלים באותה רמה של העץ. לכל צומת פנימי בעץ (פרט אולי לשורש) יש לכל הפחות n / 2 {\displaystyle n/2} בנים (אם n {\displaystyle n} אי זוגי, מעגלים כלפי מעלה או מטה את ערך המינימום, אך הוא אחיד עבור כל הצמתים בעץ) ולכל היותר n {\displaystyle n} בנים. בשורש העץ לכל הפחות שני בנים ולכל היותר n {\displaystyle n} . צומת פנימי בעל c {\displaystyle c} בנים מכיל c − 1 {\displaystyle c-1} אינדקסים הממוינים לפי גודלם, ומקיימים שכל הערכים שנמצאים בתת-העץ ה-i של הצומת קטנים מהאינדקס ה-i וגדולים או שווים לאינדקס ה-i-1 בצומת. לרוב גם מוסיפים לכל בן בעץ מצביע לאחיו הקרוב, כדי להקל על חיפושי טווח. העובדה שיש לצומת פנימי בין n / 2 {\displaystyle n/2} ל- n {\displaystyle n} בנים מבטיחה שניתן יהיה לפצל או לאחד צמתים. כאשר לצומת פנימי יש n {\displaystyle n} מפתחות ויש להוסיף לו מפתח נוסף, נקבל צומת בעל n + 1 {\displaystyle n+1} בנים שאינו חוקי, לכן נפצל את הצומת לשני צמתים בעלי n / 2 {\displaystyle n/2} מפתחות. הראשון יכיל את n / 2 {\displaystyle n/2} המפתחות עם הערכים הנמוכים, השני יכיל את n / 2 {\displaystyle n/2} המפתחות עם הערכים הגבוהים ואת המפתח האמצעי נעביר לאבא של הצומת. לכל אחד משני הצמתים שנוצרו מהחלוקה יש את מספר המפתחות המינימלי החוקי. בצורה דומה אם לשני צמתים פנימיים יש n / 2 {\displaystyle n/2} מפתחות ניתן למחוק מפתח מאחד מהם על ידי איחוד שניהם לצומת חדש. מחיקת המפתח הופכת את הצומת לבעל n / 2 − 1 {\displaystyle n/2-1} מפתחות. איחוד הצומת עם שכנו מוסיף n / 2 {\displaystyle n/2} מפתחות ומפתח אחד נוסף מועבר מהאב של הצומת השכן. התוצאה היא צומת חדש בעל n {\displaystyle n} מפתחות. מדיה וקבצים בנושא עץ B Plus בוויקישיתוף
כתב ליניארי א'

כתב ליניארי א', כתב קווי א' (מיוונית: Γραμμικη Α - ליניאר A) הוא כתב שטרם פוענח והיה בשימוש ביוון העתיקה. הכתב בנוי מכתב הברות ואידאוגרמות, והתגלה על ידי ארתור אוונס, שנתן להם את שמם. כתב ליניארי ב', ששימש את השפה המיקנית, פוענח בשנת 1952 על ידי מייקל ונטריס. לינאר A אינו מפוענח כולו, אך הוא מובן חלקית וניתן לקרוא בו דרך ערכי הכתב הקווי השני. למרות ששני הכתבים חולקים סמלים רבים, אם משתמשים בהברות השייכות ללינאר B בכתבי לינאר A נוצרות מילים שאינן שייכות לשום שפה ידועה. שפה זו מכוּנה מינואית או אטאוכרתית, ומקורה בתקופה שקדמה לפלישות של יוונים מיקנים במאה ה-14 לפנה"ס. מקורותיה ושורשיה של השפה שהשתמשה בכתב הקווי א', אינם ברורים, וקיימות מספר תאוריות בנושא. מכיוון שהשפה המינואית מעורפלת בימינו, קשה להחליט אם פענוח נתון הוא פענוח נכון של השפה. עם זאת, הגישה הפשוטה ביותר לפענוח היא ההנחה שערכי קווי א' תואמים פחות או יותר את ערכי קווי ב' כתב שפוענח במלואו. כורש גורדון סבר שהכתב מבטא שפה שמית צפון מערבית, והדגים זאת במשפטים שלמים שפיענח, כמו "ki te-te-bi qi-re-ya-tu", "כי תיטיב הקריה" (לפני היחלשות סיומת ת' הנקבה ל-ה'). את הסברה חיזק הבלשן וההיסטוריון עדיה חורון. בשנת 2001, פרסם המגזין Ugarit-Forschungen מאמר שדן בהבדלי תנועות בין לינאר A ו-B. המאמר טען שלינאר A הוא כתב ששירת שפה שהיא צורה קדומה של פיניקית. זהו ניסיון נוסף לחזק את התאוריה המקשרת בין מינואית לשפות שמיות.[דרוש מקור][מפני ש...] המתודולוגיה הזאת ספגה ביקורת.[דרוש מקור][מפני ש...] אחת ממעט המילים הידועות, KURO, פירושה כנראה "כול" או "הכול", מקורה יכול להיות מהשפות האינדו-אירופיות (kwol או kwel) או מהשפות השמיות (כּ.ל. - כמו "כול" בעברית). זהו מקרה שמייצג היטב את מצב של ליניארי א': מספר האלמנטים הידועים של השפה כל-כך מועט עד שקשה לבנות הנחה מדעית על הצירוף ה"תורשתי" של השפה המינואית. מינואית כתב ליניארי ב' כתב גבל ע. ג. חורון, "כנען ויוון בתקופת הברונזה", בתוך: יונתן רטוש (עורך), מניצחון למפולת, הוצאת הדר, 1976, עמ' 209-215 מדיה וקבצים בנושא כתב ליניארי א' בוויקישיתוף כתובות, לינארי א, דף שער בספרייה הלאומית כתב ליניארי א', באתר אנציקלופדיית ההיסטוריה העולמית (באנגלית) Cyrus H. Gordon, Before the Bible - The Common Backgroung of Greek and Hebrew Civilizations, London: Collins, 1962 ע. ג. חורון, "כנען ויוון בתקופת הברונזה", בתוך: יונתן רטוש (עורך), מניצחון למפולת, הוצאת הדר, 1976, עמ' 212 ערך זה הוא קצרמר בנושא בלשנות. אתם מוזמנים לתרום לוויקיפדיה ולהרחיב אותו.
Beggars Banquet

Beggars Banquet הוא אלבום של להקת הרוק הבריטית הרולינג סטונז שיצא ב-1968. האלבום כולל עשרה שירים. למרות הצלחת האלבום מכל הבחינות, יצא ממנו רק סינגל אחד: Street Fighting Man והבי סייד שלו No Expectations. השיר Street Fighting Man הצליח מאוד והוא אחד מהשירים הטובים של הלהקה, אך השיר המצליח ביותר באלבום הוא Sympathy for the Devil, שנחשב בעיני רבים לשיר המוצלח ביותר של הלהקה ודורג במקום ה-32 ברשימת 500 השירים הטובים ביותר של מגזין הרולינג סטון. חברי הלהקה בזמן יציאת האלבום היו: מיק ג'אגר, קית' ריצ'רדס, ביל ווייאהם, צ'ארלי ווטס ובריאן ג'ונס. האלבום קיבל פלטינה אחת בלבד, שהה במקום החמישי במצעד האמריקאי 32 שבועות, ושהה במקום השלישי במצעד הבריטי 12 שבועות. המקום הגבוה ביותר אליו הגיע בבילבורד היה החמישי בשנת 1969. מגזין הרולינג סטון דירג את האלבום במקום ה-57 ברשימת 500 האלבומים הטובים ביותר. האלבום הגיע למקום ה-67 בסקר האלבום הטוב ביותר שערכה רשת הטלוויזיה VH1. בנוסף להיותו אחד מהקלסיקות של האבנים, האלבום גם נחשב אחד מארבעת האלבומים הטובים ביותר של האבנים מבחינה אמנותית. שלושת האחרים הם: Sticky Fingers, Let It Bleed ו-Exile on Main Street. Sympathy for the Devil No Expectations Dear Doctor Parachute Woman Jigsaw Puzzle Street Fighting Man Prodigal Son Stray Cat Blues Factory Girl Salt of the Earth מידע על האלבום Beggars Banquet באתר MusicBrainz מידע על האלבום Beggars Banquet באתר AllMusic האלבום Beggars Banquet באתר Discogs האלבום Beggars Banquet באתר ספוטיפיי
ג'קי מיטו

ג'קי מיטו (באנגלית: Jackie Mittoo‏; 3 במרץ 1948 - 16 בדצמבר 1990) היה קלידן סקא ורגאיי ג'מייקני. מיטו התחיל ללמוד נגינה בפסנתר בגיל ארבע בהדרכת סבתו. בשנות השישים הוא היה שותף להרכבים The Skatalites, The Rivals, The Sheiks, The Soul Brothers and Soul Vendors. כמו כן, ניגן אצל לויד דאליי. בסוף שנות השישים היגר מיטו לטורונטו, קנדה, שם הקליט שלושה אלבומים: Wishbone, Reggea Magic, Let's Put It All Together. האלבום Wishbone הפך ללהיט ב-1971. הוא הופיע במקומות שונים בטורונטו במהלך שנות השבעים, באותן שנים הקליט בעיקר אצל המפיק הג'מייקני באני לי. מיטו אושפז ב-12 בדצמבר 1990 ומת מסרטן ארבעה ימים לאחר מכן, בסיינט אן שבג'מייקה. הלווייתו נערכה בקינגסטון. בהלוויה ובקונצרט הזיכרון לכבודו השתתפו גדולי המוזיקאים שעבדו אתו, בהם הורטנס אליס, דלרוי וילסון, קן בוט', וין גורדון, קלמנט "קוקסון" דוד, לירוי ואלאס ואחרים. ג'קי מיטו, במסד הנתונים הקולנועיים IMDb (באנגלית) ג'קי מיטו, באתר AllMusic (באנגלית) ג'קי מיטו, באתר MusicBrainz (באנגלית) ג'קי מיטו, באתר Discogs (באנגלית) ג'קי מיטו, באתר Genius ג'קי מיטו, באתר SecondHandSongs ג'קי מיטו, באתר בנדקמפ
קו אדום קו שחור

קו אדום קו שחור הוא שם האלבום השני של הזמרת-היוצרת הישראלית ורד קלפטר, אשר יצא לאור בשנת 2001 בחברת התקליטים הד ארצי. את האלבום הפיק מוזיקלית גיל סמטנה (שגם ניגן בבס, קונטרבס, גיטרה חשמלית וקלידים), ומשתתפים בו ברי סחרוף, רמי פורטיס, עמוס עבר הדני ועפר גנור. האלבום כלל שירים כ"זרות קלה", "צחוק ילדים", "ווקמן" (למילותיו של מאיר גולדברג) "הפסקנו לאהוב" ו"ציפור" (למילותיה של דנה ברגר). רוב הטקסטים עוסקים בפרידתה מבעלה ומאבי בתה, סמטנה. אחרי הוצאת האלבום יצאה קלפטר להופעות עם עמוס עבר הדני בגיטרות ועמוס בן דוד בכלי הקשה. ורד קלפטר - גיטרה חשמלית, גיטרה אקוסטית, שירה, קולות גיל סמטנה - גיטרה בס, קונטרבס, גיטרה חשמלית, קלידים, קולות, הפקה מוזיקלית ברי סחרוף - גיטרה חשמלית רמי פורטיס - גיטרה חשמלית עמוס עבר הדני - גיטרה חשמלית עפר גנור - גיטרה "הפסקנו לאהוב" "צחוק ילדים"
ט"ו בשבט

ט"ו בשבט הוא היום החמישה עשר בחודש החמישי בשנה העברית, למניין החודשים מתשרי, והיום החמישה עשר בחודש האחד עשר למניין החודשים מניסן. על פי הלוח העברי הקבוע, פרשת בר המצווה של ילד שנולד בט"ו שבט היא ברוב השנים פרשת יתרו. אבל אם בר המצווה חל בשנה המתחילה בשבת או בשנה חסרה המתחילה ביום שני (שנה מקביעות בחג או בחה) פרשת בר המצווה היא פרשת בשלח. ערך מורחב – ט"ו בשבט (מועד) ראש השנה לאילן (לפי בית הלל שנפסקה ההלכה כמותם) סוף עונת עיקר החורף ותחילת עונת הקור החלש ה'תרמ"ד – חידוש הנטיעות בארץ ישראל ה'תרנ"ח – אמיל זולא עומד למשפט בגין מאמרו "אני מאשים" ה'תר"ע – חג הנטיעות הראשון של בתי הספר בתל אביב ה'תרע"ג – חג הנטיעות הראשון של בתי הספר בירושלים ה'ת"ש – נוסד המכון החקלאי ברחובות ה'תש"ו – נוסד הקיבוץ עין הנצי"ב ה'תש"ט – החלה לכהן הכנסת הראשונה – בית הנבחרים והרשות המחוקקת של מדינת ישראל. מצוין לעיתים כ"יום הולדת לכנסת". ה'תשט"ז – הוכרז חג העלייה של כפר עזה על ידי גרעין "מתערים" ה'תש"ל – מלחמת ההתשה: כוח צנחנים משתלט על האי שדואן שבמפרץ סואץ ה'תשל"א – החללית המאוישת אפולו 14 שבה לכדור הארץ לאחר שנחתה על הירח ה'תש"ם – יום הקמת ההתנחלות הישראלית, אלון מורה ה'תשפ"ג – רעידות האדמה בטורקיה ובסוריה ה'תק"ם – רבי נתן מנמירוב, תלמידו המובהק של רבי נחמן מברסלב (נפטר בה'תר"ה) ה'תרמ"ח – הרב ירחמיאל אליהו בּוֹצ'קוֹ מייסד ישיבת עץ חיים במונטרה שבשווייץ (נפטר כ"ח בטבת ה'תשט"ז) ה'תרצ"א – הרב הלל זקס, ראש ישיבת כנסת הגדולה, ומלפנים ראש ישיבת חברון. ה'ת"ש – אבי לניר, טייס קרב ישראלי שנפל בשבי הסורי במלחמת יום הכיפורים (נהרג ה'תשל"ד) ה'תש"ח – בנימין קלוגר, עיתונאי וסופר ישראלי, משמש ככתב בעיתון "המודיע". ה'תשכ"ד – רוחמה אברהם, חברת כנסת ושרה בממשלות ישראל ה'תקפ"ג – הרב חיים מרדכי מרגליות, מחבר שערי תשובה על השולחן ערוך. ה'תרי"ב – רבי נחמיה גינזבורג מדוברובנה, רב ופוסק מחסידי האדמו"ר הזקן, ובעל נכדתו ה'תרס"ג – רבי שלמה יהושע גוטרמן מראדזימין, האדמו"ר השני בשושלת ראדזימין. ה'תשס"ו – אילן חלימי, יהודי-צרפתי (נרצח). י"ד בשבט – ט"ז בשבט שבט כ-59.9% מכלל השנים. כ-40.1% מכלל השנים. יוסף זליגר, חמישה עשר בשבט וחמישה עשר באב. על פי תלמוד בבלי, מסכת בבא מציעא, דף ק"ו, עמוד ב'. ימים ראשונים באתר הכנסת
אווז

אווז (אַוָּז, שם מדעי: Anserini) הוא משפחה מסוימת של עופות גדולים ממשפחת הברווזיים ומתת-משפחת האווזים (Anserinae) – הקבוצה בה נמצאים גם הברבורים. ישנם מינים נוספים ממשפחה זו שגם מכונים אווזים. האווז הוא בעל צוואר ארוך ורגליים ארוכות וחזקות. צבעו נע בין לבן לאפור ולרוב אין הבדלים ניכרים בין הזכר לנקבה. האווזים חיים באזורו הצפוני של כדור הארץ ובחורף נודדים דרומה יותר. מקורו של אווז הבית הוא מהאווז האפור אשר בוית לפני כ-5,000 שנה. מאווז הבית מפיקים בשר וכן משתמשים בנוצותיו כמילוי לכריות ושמיכות. פלומתו של האווז נקראת "מוך", אך לעיתים נקראת בטעות "פוך". האווזים חיים בלהקות חוץ מאשר בעונת הקינון. הקשר בין זכר האווז לבין נקבת האווז נשמר במשך כל חייהם. לאווזים מקום חשוב ביצירות האמנות של עמים שונים. בתרבויות שונות האווזים מסמלים נאמנות ואת בוא הגשם. ישנם מספר עופות הקרויים אווזים אך אינם שייכים לתת-משפחה זו (כמו אווז עורבני, אווז אורינוקו, אווז מקורנן כנף ואווז כחול-כנפיים). אווז – בו 7 מינים. ביניהם אווז אפור אווז לבן – בו 3 מינים. ביניהם אווז הצפון ברנטה – בו 6 מינים. ביניהם ברנטה קנדית וברנטה אדומת חזה לישראל מגיעים בחורף ארבעה מינים: אווז אפור, אווז קטן, אווז לבן מצח ואווז האחו וגם ברנטה אדומת חזה. האווזים מגיעים לבגרות מינית בגיל 8 חודשים. עונת הרבייה שלהם נעה בין החורף לאביב. נקבת האווז מטילה בין 8–10 ביצים, ודוגרת עליהם במשך 28 ימים, בעוד זכר האווז משגיח ושומר. לאחר הבקיעה האפרוחים חיים עם אימם במשך כחודש. הם צועדים אחריה למים כבר כמה שעות אחרי הבקיעה. האווז בוית לפני כ-5,000 שנים במספר אזורים במקביל – הן בסין והן במצרים. לאורך ההיסטוריה נהגו לגדל אווזי בית לצורכי ביצים ובשר למאכל, וכן על מנת להפיק עור ונוצות לשימושים שונים. נוצות אווז ארוכות שימשו בעבר לכתיבה. מגדלים אווזים בלולים תעשייתיים בלהקות גדולות, בעיקר בתעשיית הבשר והנוצות. אגירת רזרבות מזון לשימוש בעונת הנדידה מתבצעת כאגירת שומן בכבד האווז. הכבד נחשב למעדן ומחירו גבוה. במספר מקומות בעולם קיימת תעשייה של פיטום אווזים לצורך הגדלת הכבד באופן מלאכותי. הפיטום נעשה באמצעות צינור האכלה מסיבי המוכנס ידנית דרך הוושט, דרכו נדחס המזון ישירות לקיבה באמצעות לחץ אוויר גבוה. פעולת הפיטום כרוכה בנזקים משמעותיים לבריאותם ולרווחתם של העופות המפוטמים, ובלחץ ארגוני זכויות בעלי חיים נאסרה במדינות רבות, לרבות ישראל. נוצות ומוך אווזים (פלומה הנמרטת מאזור החזה של האווז) הם מילוי נפוץ למצעים ולשמיכות פוך. מילוי שתכולת המוך בו גבוהה נחשב לאיכותי יותר. מריטת הנוצות נעשית באווזים בעודם חיים, מספר פעמים במהלך חייהם. פעולה זו כרוכה בכאב ובעקה לאווזים, וסופגת גם היא ביקורת מצד פעילי זכויות בעלי חיים. האווזים הם חיות שמירה מעולות. הם מכים בכוח בכנפיהם ובמקורם כשהם מרגישים מאוימים או כשהם מטפלים באפרוחיהם. ברווז ברבור אמא אווזה משל האווזה שהטילה ביצי זהב של איזופוס מיכה לבנה, לקסיקון החי והצומח של ארץ ישראל, כרך שני, עורך – עזריה אלון, משרד הביטחון – ההוצאה לאור, 1995 (הספר בקטלוג ULI) אווז, באתר אנציקלופדיה בריטניקה (באנגלית)
סינה

האם התכוונתם ל... סן – נהר בצרפת סינה 1 – הלוויין הראשון של איראן ג'ון סינה – מתאבק ושחקן אמריקאי סינה (חברה) – חברה סינית, בעלים של Weibo סנה סיינה
סמיון נדסון

סֶמיוֹן יעקובלביץ' נַדסוֹן (ברוסית: Семён Яковлевич Надсон‏; 14 בדצמבר 1862 - 19 בינואר 1887) היה משורר רוסי ממוצא יהודי. אביו היה יהודי שהמיר דתו לנצרות יוונית אורתודוקסית. אמו, אלכסנדרה, הייתה רוסייה אורתודוקסית. אף על פי שפרסם רק ספר שירים אחד טרם נפטר משחפת בגיל 24, הוא נחל הצלחה רבה, אף כי מבקרים לא העריכו אותו במשך זמן רב. מדיה וקבצים בנושא סמיון נדסון בוויקישיתוף כמה משיריו של נדסון בתרגום לאנגלית שיר של נדסון (ברוסית) כמה משיריו של נדסון (ברוסית) ביוגרפיה קצרה של נדסון ורשימת שיריו (ברוסית) מאמר על מותו של נדסון (ברוסית) מ. ספּקעטאר, פון מיין טאג-ביכעל: ביאליק און נאדסאן, דער מאָמענט, 1 בנובמבר 1911 (ביידיש) ב. קרמר, טרגדיה של משורר: (לשנת השלשים למותו של ס. י. נאדסון), הצפירה, 13 בינואר 1916 ב. קרמר, טרגדיה של משורר: (לשנת החמשים למותו של ס. י. נאדסון), דואר היום, 16 בדצמבר 1932 ל. קניג, נאדסון - משורר העליה השניה, דבר, 11 במרץ 1955 נחמן מייזל, נאדסון והשפעתו על הספרות היהודית, על המשמר, 8 במרץ 1963 סמיון נדסון, באתר "Find a Grave" (באנגלית) סמיון יעקבלביץ' נדסון (1862-1887), דף שער בספרייה הלאומית סמיון נדסון, באתר MusicBrainz (באנגלית) סמיון נדסון, באתר Discogs (באנגלית) מיצירתו בתרגום לעברית: לעם העברי, דבר, 27 במרץ 1947 (תרגום: אברהם אהרונוב) מאמר על מותו של סמיון נדסון (ברוסית) ערך זה הוא קצרמר בנושא אישים. אתם מוזמנים לתרום לוויקיפדיה ולהרחיב אותו.